น้ำท่วม 24 จังหวัด การจราจรผ่านไม่ได้ 12 แห่ง กรมทางหลวงเร่งช่วยเหลือผู้ประสบภัยและเฝ้าระวังอย่างต่อเนื่อง
นายสราวุธ ทรงศิวิไล อธิบดีกรมทางหลวง เปิดเผยถึงสถานการณ์อุทกภัยและดินสไลด์บนทางหลวงที่ได้รับผลกระทบจากพายุไต้ฝุ่นโนรู ว่า ล่าสุดพบทางหลวงถูกน้ำท่วม/ดินสไลด์ ในพื้นที่ 24 จังหวัด ได้แก่ จังหวัดขอนแก่น ชัยภูมิ ศรีสะเกษ สุรินทร์บุรีรัมย์ นครราชสีมา เลย อุบลราชธานี หนองบัวลำภู ลพบุรี เพชรบูรณ์สระบุรี นครสวรรค์ อ่างทอง พระนครศรีอยุธยา สุโขทัย พิษณุโลก ปราจีนบุรี พะเยา ลำปาง ลำพูน เชียงใหม่ แพร่ และจังหวัดอุตรดิตถ์ จำนวน 68 สายทาง 90 แห่ง การจราจรผ่านไม่ได้ 12 แห่ง ที่จังหวัดขอนแก่น ชัยภูมิ ศรีสะเกษ สุรินทร์ นครราชสีมา ลพบุรี เพชรบูรณ์ ลำพูน และจังหวัดเชียงใหม่กรมทางหลวง แนะนำให้ประชาชนเดินทางด้วยความระมัดระวัง ปฏิบัติตามป้ายเตือนน้ำท่วม ป้ายแนะนำและคำแนะนำของเจ้าหน้าที่อย่างเคร่งครัด เพื่อความปลอดภัยในการเดินทาง  พร้อมช่วยเหลือผู้ประสบภัยและเฝ้าระวังสถานการณ์ตลอดเวลา หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่ สำนักงานทางหลวง แขวงทางหลวง หมวดทางหลวงในพื้นที่และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)